കുന്നത്തുകാല് ശാഖയില് ഗുരുദേവ ജയന്തി നെയ്യാറ്റിന്കര: എസ്.എന്.ഡി.പി യോഗം കുന്നത്തുകാല് ശാഖയുടെ നേതൃത്വത്തില് 23ന് കുന്നത്തുകാല് ജംഗ്ഷനില് നടക്കുന്ന 167ാമത് ശ്രീനാരായണ ഗുരുദേവ ജയന്തി ആഘോഷം രാവിലെ 9ന് ഗുരുദേവ പൂജയോടെ ആരംഭിക്കും.10ന് ഗുരുദേവ ജയന്തി സമ്മേളനം ജില്ലാ പഞ്ചായത്ത് അംഗം വി.എസ് ബിനു ഉദ്ഘാടനം ചെയ്യും.ശാഖാ ചെയര്മാന് എം.വിദ്യാധരന്റെ അദ്ധ്യക്ഷതയില് നടക്കുന്ന യോഗത്തില് കുന്നത്തുകാല് മണികണ്ഠന്,അഡ്വ.എ. മോഹന്ദാസ്,അഡ്വ. എം പ്രദീപ്, ടി.വിനോദ്, ജി.കുമാര് എന്നിവര് പങ്കെടുക്കും. 11 മണിയ്ക്ക് വിശേഷാല് പൂജയും പായസ സദ്യയും ഉണ്ടായിരിക്കും